Grindeanu a declarat, vineri, că locul metroului nu este la Ministerul Transporturilor.
"Am anunţat nu o dată, ci de mai multe ori, locul metroului nu este la Ministerul Transporturilor, este la Primăria Generală a Capitalei. Eu îl rog de doi ani pe Nicuşor Dan să preia metroul. Sunt absolut uimit, e singurul primar de după Revoluţie care nu a vrut şi nu vrea să preia metroul. Nu pot să discuţi de un sistem integrat de transport în Bucureşti fără metrou. Iar din acest punct de vedere, metroul trebuie să meargă la Primăria Generală. Nu înţeleg de ce refuză, i-am spus, cu toate alocările bugetare. Vă rog să vă aduceţi aminte campania din 2020, când ne desena sistemul integrat de transport din Bucureşti, care includea metroul. Cum poţi să vorbeşti de un sistem integrat de transport fără metrou? Îl invit încă o dată. Sigur, cât mai are, o lună, o lună şi ceva", a afirmat Grindeanu.